Diari Oficial de la Generalitat Valenciana


Sumari del DOGV 6424, del 24-12-2010 (2010/13489)

ORDRE 14/2010, de 21 de desembre, del conseller de Governació, per la qual s'aprova el Pla d'Emergència Exterior del Port de València i de les empreses GALP i TEPSA ubicades al Port de València, del municipi de València.
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2010/12/21/14/dof/vci/html**

### Dades del document

Número de DOGV
:   6424

Data del DOGV
:   24-12-2010

Secció del DOGV
:   I. DISPOSICIONS GENERALS

Número del document
:   2010/13571


Data del document
:   21-12-2010

Organisme emissor
:   Conselleria de Governació

Tipus de document
:   Ordre

Descriptors 

:   * València
    * empresa privada
    * legislació
    * instal·lació portuària
    * protecció civil

ORDRE 14/2010, de 21 de desembre, del conseller de Governació, per la qual s'aprova el Pla d'Emergència Exterior del Port de València i de les empreses GALP i TEPSA ubicades al Port de València, del municipi de València. [2010/13248]  
D'acord amb l'article 16 (apartat 2.b) del Reial Decret 1.254/1999, de 16 de juliol (BOE n. 172 de data 20.07.1999), pel qual s'aproven mesures de control dels riscos inherents als accidents greus en què intervinguen substàncies perilloses, els òrgans competents de les comunitats autònomes hauran d'elaborar-hi i aprovar-hi els plans d'emergència exterior de les empreses afectades.  
L'òrgan competent de la Comunitat Valenciana en matèria de Protecció Civil i, per tant, en l'elaboració dels esmentats plans, segons Decret 19/2009, de 3 de novembre del president de la Generalitat, és la Conselleria de Governació i l'aprovació en correspon segons article 24 de la Llei 13/2010, de 23 de novembre, de la Generalitat, de Protecció Civil i Gestió d'Emergències, al conseller de Governació.  
Segons el que estableix l'article 25 de la dita Llei, els procediments d'actuació són l'instrument organitzatiu general de resposta per a fer front a riscos concrets no previstos en l'article 6 del Reial Decret 407/1992, de 24 d'abril, com és el cas dels ports. Aquests procediments seran aprovats pel conseller de Governació.  
El present pla engloba el Pla d'Emergència del Port amb el de les empreses GALP i TEPSA ubicades al port, i ha sigut elaborat per la Direcció General de Prevenció, Extinció d'Incendis i Emergències, de la Conselleria de Governació de la Generalitat, en col·laboració amb els responsables de tots els servicis intervinents d'altres administracions i informat per la Comissió de Protecció Civil de la Comunitat Valenciana en la reunió de 15 de desembre.  
Per tot el que s'ha dit adés, segons el que estableix l'article 28 e) de la Llei 5/1983, de 30 de desembre del Consell, i emès un informe favorable de l'Advocacia General de la Generalitat,  
ORDENE  
Article únic  
S'aprova el Pla d'Emergència Exterior del Port de València i de les empreses GALP i TEPSA, ubicades al Port de València, del municipi de València.  
DISPOSICIÓ FINAL  
Única  
El Pla d'Emergència Exterior del Port de València i de les empreses GALP i TEPSA, ubicades al Port de València del municipi de València, entrarà en vigor després de l'homologació per la Comissió Nacional de Protecció Civil, de conformitat amb el que estableix l'article 11 de la Llei 2/1985, de 21 de gener, de Protecció Civil.   
València, 21 de desembre de 2010  
El conseller de Governació,  
SERAFÍN CASTELLANO GÓMEZ


Còpia Permalink ELI